НАРОДНО ЧИТАЛИЩЕ „ЕМИЛ ШЕКЕРДЖИЙСКИ-1919 Г.“

О Т Ч Е Т

ЗА ДЕЙНОСТТА НА ЧИТАЛИЩЕТО ПРЕЗ 2018 Г.

Като културен институт на територията на район

„Възраждане“, НЧ „Емил Шекерджийски-1919 Г.“ подчини цялата си дейност през 2018 година на задоволяване потребностите на гражданите от района, обогатяване и разширяваяне на културните им интереси и знания.

През отчетната година осъществихме 18 инициативи от културния си календар. Както всяка година и тази проведохме тематични утра и вечери, посветени на **традиционни чествания, празници и възпоменания:** „Пратеникът на свободата“, посветено на 145 г. от обесването на Васил Левски; „Две епохи – един идеал-свободата“- 140 г. от Освобождението на България; „Жените в българската поезия“ – 8 март; „Нашите букви“- 24 май; „Памет за Ботев“- 2 юни; Традиционен митинг-събор, посветен на 74 години от гибелта на Емил Шекерджийски; „Ден на родовата памет“- Деня на будителите; Традиционна церемония, по повод Деня на Холокоста.**Юбилейни чествания:** „ Философската вселена на българския философ, изкуствовед и културолог Исак Паси“, по повод 90 години от рождението му; Честване 100 години от рождението на българския актьор, режисьор и общественик проф. Гриша Островски; честване 25 години от създаването на клуб „Здраве“; „Среща на поколенията“-посветена на 75 години от депортацията на софийските евреи – 24 май 1943 г. и в подкрепа на инициативата за построяване на паметник на децата-жертви на фашизма; Концерт на студентите по цигулка от НБУ на проф. Марио Хосен, по повод 75 години от спасяването на българските евреи. **Представяния на книги:** Среща с поета Георги Константинов и представяне на новата му книга „Неделен човек“; Среща с проф. Стефан Данаилов и представяне на биографичната му книга „Романът на моя живот“, прожекция на документалния филм „Монолог“.

През м. юли театралното студио при читалището представи спектакъла „ Оттам – насам и обратно“ по едноактовата пиеса и театралните диалози на И. Хоровиц. Представлението бе в помощ на хората, нуждаещи се от специфична медицинска помощ. През есента, с концерт, ни гостува американската певица – сопран и музикален педагог Ейми Пфимер , съпровод на пиано Капка Найденова. През м. октомври взехме участие в празничния концерт „Читалищата- творчество, културни ценности и традиции“, посветен на Деня на народните будители, съвместно с район „Възраждане“ и читалищата в района. Организирана бе и изложба със снимки от дейността на читалищата в нашия район.

Музикално-поетичният рецитал „Случки от моя живот“по стихове на Валери Петров представи проф. Симеон Венков от НБУ.

**Просветно-образователна и клубна дейности:** Да запази езика, душевността и самобитността на еврейския народ като популяризира историята и традициите на сефардската култура, предавайки я на младите хора – това е целта на съществуващия вече 20 години клуб „Ладино“. В него вземат участие 30/40 души, провеждайки своите сбирки два пъти месечно.

Ръководен от д-р Софи Данон и Виктория Атанасова, клубът проведе 12 сбирки, като организира литературни четения на ладино, честване на български и еврейски празници, лекции , беседи и др.

През отчетната година работа започна и театралното студио, в което участват 12 души с ръководител Мартин Ганчев.

В учебната зала се провеждат и сбирките на участниците в Клуба на ветеранките от войните с председател доц. Софи Пинкас.

Читалището организира курсове по иврит за възрастни- вечерни, ръководени от преподавателката Ваня Захариева. През изтеклата година общият брой на курсистите е 24 души, разпределени в три нива. През учебната година се проведоха извънкласни занимания по иврит с 12 деца от горния курс на 134 СОУ „Димчо Дебелянов“ с преподавател Мария Хаимова.

**Музикалн формации:** Рок група „Епизод“ с ръководител Симеон Христов организира 22 концерта и участия в столицата и в различни градове на страната : концерт в гр. Ловеч, по повод 145 години от обесването на Васил Левски; концерт в с. Николаево, община Русе, по повод 140 г. от Освобождението на България; премиери на рок-театъра „Аспарух- битката за Онгъла“ в гр. София и гр. Варна;участие в благотворителния концерт в гр. Сливен, по повод Международния ден на музите; концерт за участниците в летния отдих в гр. Банкя и други.

Организиран бе курс по пиано и солфеж с 10 деца, преподавател: Диана Недева.

**Библиотечна дейност:** Библиотеката към читалището обслужва жителите на район „Възраждане“, както и цялото еврейско население, което живее на територията на столицата. Стремим се да предоставяме достоверна информация, да съдействаме за по-високо образование и култура.

Фондът на библиотеката наброява 23,858 библиотечни единици. През миналата година той бе увеличен с 64 тома художествена литература на стойност 976,87 лв.

Читателите са 582, а новорегистрираните - 24 души, посещенията – 3,719, а заетите библотечни материали -6,077.

Библиотеката предлага свободен достъп до Интернет, безплатни копирни услуги на материали от фонда и извършва безплатни устни и писмени библиографски справки – 58 на брой за 2018 г.

**Материална база:** Години наред Настоятелството полага усилия да подобри и разшири материалната база – условие за организиране на нови дейности. Значително бяха подобрени социално-битовите условия на служителите: поднови се обзавеждането на канцеларията и ремонтираните помещения на ул. „Пиротска“ 79 с нови мебели.

ПРОЕКТО-ПЛАН

ЗА КУЛТУРНИТЕ ИНИЦИАТИВИ ПРЕЗ 2019 г.

м.януари Музикално-поетичен рецитал „Душата ми е

стон“ по стихове на поета П.К Яворов.

м.януари Честване 20 години от създаването на клуб

„Ладино“.

м.февруари „Гордостта на България“- възпоменателно

утро по повод 146 години от обесването на

Васил Левски.

м.март Честване Деня на жената.

м.март Участие в традиционната церемония по

повод 75 години от Холокоста.

м.април „Родино моя, с твоя дъх аз дишам...“-

поетично утро по повод 100 години от

рождението на поета Веселин Ханчев.

м.май Отбелязваме 60 години от първото

представление на пиесата „Том Сойер“от

театралния колектив при читалището през

1959 г.

м. май Честване на 24 май, съвместно с район

„Възраждане“ и читалищата в района.

м. юни „Безсмъртието на българския дух“-

поетично утро, по повод 2 юни.

м.юни „Вечният разказвач“- творческа вечер,

посветена на Елин Пелин.

м.август „Поклон пред героите“- традиционен митинг-

събор, по случай 75 години от гибелта на

Емил Шекерджийски и неговите другари в гр.

Кюстендил.

м.септември „Сърцето бие за хората“ – тематично утро,

по повод 90 г. от рождението на Йордан

Радичков.

м.септември Концерт-спектакъл на група „Епизод“,

посветен на 100 години от основаването на

читалището.

м.октомври Отбелязване 110 гдини от първото честване

Деня на народите будители.

м.ноември Тържествен концерт, посветен на 100

години от основаването на читалището.

м.декември „Зная свойто място в живота...“-

литературна композиция по стихове на

Н.Й. Вапцаров, по случай 110 години от

рождението му.

м.декември Коледно-новогодишни тържества.